वकील ने कहा- डीएसपी नेे थप्पड़ मारे, लॉकअप में रखा
डीएसपी बोले- वकील नशे में चल भी नहीं पा रहे थे
सोमवार को हातोद में हुए अधिवक्ता और प्रशिक्षु डीएसपी के विवाद ने मंगलवार को तूल पकड़ लिया। हाई कोर्ट और जिला कोर्ट बार एसोसिएशन के पदाधिकारी पुलिस अधिकारी पर कार्रवाई की मांग को लेकर आईजी, डीआईजी से मिले और ज्ञापन दिया। अधिकारियों ने पूरे घटनाक्रम की जांच कराने का आश्वासन दिया।
प्रशिक्षु डीएसपी निहित उपाध्याय पर अधिवक्ता कमलेश जैसवाल ने आरोप लगाया है कि हातोद थाने की गाड़ी से उनकी गाड़ी टकराने के मामूली विवाद पर जबरन थाने में बैठाया, थप्पड़ मारे और डरा-धमकाकर यह लिखवाया कि मैं नशे में गाड़ी चला रहा था। इसके लिए मैं ही जिम्मेदार हूं। मेरा और दोस्त का मोबाइल भी छीन लिया। मैंने अधिवक्ता संघ का कार्ड दिखाया तब भी जाने नहीं दिया। करीब दो घंटे तक मुझे लॉकअप में रखा। मेरे ड्राइवर को भी धमकाकर कहा कि बीच में कहीं न गाड़ी रोकना न ही एफआईआर की कोशिश करना।
गाड़ी से टक्कर नहीं हुई
डीएसपी उपाध्याय का कहना है कि वकील नशे में धुत थे। उनसे चलते भी नहीं बन रहा था। गाड़ी भी चलाते नहीं बन रही थी।
पुलिस की गाड़ी और उनकी गाड़ी में कोई टक्कर नहीं हुई। चाहे किसी से भी जांच करा ली जाए।
चूंकि वह नशे में थे, इसलिए उन्हें बेंच पर बैठाया था न कि लॉकअप में रखा था।
थोड़ा होश में आए तो लिखित में इसलिए लिया कि कहीं रास्ते में कोई दुर्घटना हो तो एहतियात बतौर उनका लिखा हुआ इकरारनामा पुलिस के पास रहे। मैंने उनकी मदद की, जिसका वह गलत मतलब निकाल रहे हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva